૨૦૧૧ની ૧૩ જુલાઈએ ઝવેરીબજારમાં થયેલા બૉમ્બધડાકા પછી સલામતીના પગલે વાહનોની અવરજવર પર પ્રતિબંધ મૂકીને એ વિસ્તારને નો પાર્કિંગ ઝોન કર્યો છે એટલે ધમધમતું ઝવેરીબજાર પડી ભાગ્યું છે. બજારમાં વાહનો પાર્ક થતાં ન હોવાથી વેપારીઓના ધંધાને ૫૦ ટકાથી પણ વધારેનું નુકસાન થઈ રહ્યું છે. જો આવી જ રીતે ચાલતું રહ્યું તો ઝવેરીબજાર પૂરી રીતે ખતમ થઈ રહેવાની તૈયારીમાં હોવાથી વેપારીઓ ચિંતામાં મુકાઈ ગયા છે. મિડ-ડે LOCAL દ્વારા કરવામાં આવેલા સર્વેમાં જાણવા મળ્યું કે ૮૦ ટકાથી પણ વધારે વેપારીઓને નો પાર્કિંગ ઝોન જોઈતો નથી.